MT Il-Ġurnal Uffiċjali ta’ l-Unjoni Ewropea C 100/6

Tagħrif fil-qosor imwassal mill-Istati Membri fir-rigward ta' għajnuna mill-Istat mogħtija skond ir-Regolament tal-Kummissjoni (KE) Nru 1857/2006 dwar l-applikazzjoni ta' l-Artikoli 87 u 88 tat-Trattat KE dwar għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

(2008/C 100/04)

Numru XA: XA 384/07

Stat Membru: Il-Belġju

Reġjun: Vlaanderen

Titolu ta' l-iskema ta' għajnuna jew isem il-kumpanija li tirċievi l-għajnuna individwali: Vlaams Centrum voor Agro- en Visserijmarketing vzw (VLAM)

Bażi ġuridika: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

Nefqa annwali ppjanata skond l-iskema jew ammont kumplessiv ta' għajnuna individwali mogħtija lill-kumpanija: Għotja ta' EUR 60 000 għat-tliet programmi, maqsuma kif ġej:

EUR 34 000 għal servizzi ta' konsulenza pprovduti

EUR 9 000 għal organizzazzjoni ta' fora għal bdil ta' tagħrif

EUR 17 000 għal pubblikazzjonijiet

Intensità massima ta' l-għajnuna: L-intensità ta' għajnuna hija ta' 100 %

Data ta' implimentazzjoni: L-għajnuna tagħlaq fl-1 ta' Jannar 2008.

Tul ta' żmien ta' l-iskema jew ta' l-għajnuna individwali: L-għajnuna għandha tingħata għal attivitajiet mwettqa bejn l-1 ta' Jannar 2008 u l-31 ta' Diċembru 2008

Għan ta' l-għajnuna: Fl-2008, l-organizazzjoni bla skop ta' qligħ VLAM tixtieq tmexxi kampanja attiva għall-iżvilupp u t-tixrid ta' simbolu sabiex il-konsumaturi jiddentifikaw postijiet li jbigħu prodotti tal-farms. Il-kampanja hija maħduma biex tiffaċilita l-kuntatt bejn il-produtturi u l-konsumaturi.

VLAM biħsieba tagħmel l-attivitajiet li ġejjien:

L-għajnuna tingħata skond l-Artikolu 15 tar-Regolament (KE) Nru 1857/2006 u konformi ma' dak l-Artikolu:

l-Artikolu 15(2)(c): rigward servizzi ta' konsulenza pprovduti minn partijiet terzi, il-ħlas għas-servizzi li ma jikkostitwixxux attività kontinwa jew perjodika u lanqas jirrigwardaw in-nefqa normali tat-tħaddim ta' l-impriża, bħal servizzi ta' rutina dwar konsulenza fiskali, servizzi legali regolari jew reklamar;

l-Artikolu 15(2)(d): rigward l-organizzazzjoni ta' u l-parteċipazzjoni f'fora għat-tixrid ta' tagħrif bejn in-negozjanti, kompetizjonijiet, wirjiet u fieri;

l-Artikolu 15(2)(f): publikazzjonijiet bħal katalgi jew websajts li jirrappreżentaw informazzjoni fattwali dwar produtturi minn reġjun partikolari jew produtturi ta' prodott partikolari, sakemm din l-informazzjoni u l-preżentazzjoni tkun newtrali u li l-produtturi kollha kkonċernati jingħataw l-istess opportunità li jkunu preżentati fil-publikazzjoni

Settur(i) kkonċernat(i): Is-setturi tal-biedja u tat-trobbija tal-bhejjem

Isem u indirizz ta' l-awtorità li tagħti l-għajnuna:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Indirizz ta' l-internet: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Tagħrif ieħor: Mingħajr din l-għajnuna mill-Istat, ma jkunx possibli li jintlaħaq l-għan tal-programm u ssir impossibli biex jitwettaq il-proġett.

Jules VAN LIEFFERINGE

Segretarju-Ġenerali

Numru XA: XA 387/07

Stat Membru: Spanja

Reġjun: Comunidad Valenciana

Titolu ta' l-iskema ta' għajnuna jew isem l-impriża benefiċjarja ta' l-għajnuna individwali: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Bażi ġuridika: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Nefqa annwali ppjanata skond l-iskema jew il-kwantità totali ta' l-għajnuna individwali mogħtija lill-impriża: In-nefqa ppjanata għall-għajnuna għat-tkabbir taċ-ċirasa hija ta' EUR 1 300 000.

In-nefqa ppjanata għall-għajnuna għat-tkabbir tad-dwieli hija ta' EUR 150 000

Intensità massima ta' l-għajnuna: Skond il-formola ta' valutazzjoni, l-istima ta' l-intensità ta' l-għajnuna m'għandhiex taqbeż id-49,74 % fil-każ taċ-ċirasa u 39,98 % għad-dwieli.

L-ammont massimu ta' l-għajnuna għaċ-ċirasa huwa stabbilit għal-EUR 20 000.

L-għajnuna għad-dwieli li tingħata lil kull bidwi ma taqbiżx l-ammont massimu ta' għajnuna kkalkulat skond il-metodu stabbilit fl-Artikolu 11(2) u (3) tar-Regolament (KE) Nru 1857/2006

Data ta' l-implimentazzjoni: 10 ijiem wara l-pubblikazzjoni fil-“Diario Oficial de la Comunidad Valenciana” (il-Ġurnal Uffiċjali tal-Comunidad Valenciana)

Tul ta' l-iskema jew ta' l-għoti ta' l-għajnuna individwali: Sal-31.12.2008

Għan ta' l-għajnuna: L-għajnuna hija maħsuba biex tikkumpensa għat-telf tal-produzzjoni potenzjali f'azjendi agrikoli taċ-ċirasa u fil-vinji affettwati mill-kundizzjonijiet ħżiena tal-klima tas-snin 2006/2007, biex b'hekk tkun faċilitata t-tkomplija ta' l-attività ekonomika f'dawk l-azjendi agrikoli.

Artikolu 11. Għajnuna korrespondenti għat-telf minħabba fenomeni ħżiena tal-klima.

L-għajnuna hija maħsuba għall-kumpens għat-tnaqqis fid-dħul mill-bejgħ tal-prodott li jirriżulta minn fenomenu klimatiku ħażin

Settur(i) konċernat(i): Is-settur tal-produzzjoni agrikola. It-tkabbir taċ-ċirasa u d-dwieli

Isem u indirizz ta' l-awtorità li tagħti l-għajnuna:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Sit elettroniku: http://www.docv.gva.es/portal/portal/2007/12/03/pdf/2007_14504.pdf

Valencia, is-26 ta' Novembru 2007

Direttur Ġenerali għall-Produzzjoni Agrikola

Laura PEÑARROYA FABREGAT

Numru XA: XA 388/07

Stat Membru: L-Italja

Reġjun: Piemonte

Titolu ta' l-iskema ta' għajnuna jew isem l-impriża benefiċjarja ta' l-għajnuna individwali: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Bażi ġuridika: Legge regionale n. 29/2002

d.g.r. n. 36-6961 del 24 settembre 2007

Nefqa annwali ppjanata għall-iskema jew ammont annwali kumplessiv ta' għajnuna individwali mogħtija lill-impriża: Ammont totali annwali skond l-iskema EUR 0,40 miljun

Ammont totali ta' l-għajnuna ad hoc EUR 2,40 miljun

Intensità massima ta' l-għajnuna: L-intensità massima ta' l-għajnuna hija kif ġej:

100 % għal riċerki tas-suq, żvilupp ta' prodotti u definizzjoni ta' standards tal-produzzjoni (kif anness mad-DGR n. 36 — 6961 ta' l-24.9.2007 il-punt 1.2.1.A);

100 % għal attivitajiet ta' konsulenza teknika għal ftehimiet u sħubijiet kummerċjali (kif anness mad-DGR n. 36 — 6961 ta' l-24.9.2007 il-punt 1.2.1.A);

100 % għal inizjattivi ta' promozzjoni, parteċipazzjoni f'fieri u avvenimenti simili (kif anness mad-DGR nru. 36 — 6961 ta' l-24.9.2007 il-punt 1.2.1.D)

Data ta' l-implimentazzjoni:

Tul ta' żmien ta' l-iskema jew ta' l-għajnuna individwali:

Għan ta' l-għajnuna u nfiq eliġibbli: L-għanijiet ta' l-għajnuna huma kif ġej:

Għajnuna skond l-Art. 14 tar-Regolament (KE) Nru 1857/2006 immirata għall-iżvilupp ta' prodotti agrikoli ta' kwalità.

B'mod partikolari tista' tingħata għajnuna li tagħti sostenn lill-impriżi ta' produzzjoni primarja għall-attivitajiet elenkati hawn taħt, safejn dawn jistgħu jikkontribwixxu għall-iżvilupp ta' prodotti agrikoli ta' kwalità:

— spejjeż ta' attivitajiet ta' riċerka tas-suq, konċepiment u disinn tal-prodott, inkluż għajnuna mogħtija għat-tħejjija ta' applikazzjonijiet għar-rikonoxximent ta' l-indikazzjonijiet ġeografiċi, ta' denominazzjonijiet ta' l-oriġini jew ċertifikati ta' karattru speċifiku skond ir-regolamenti Komunitarji rilevanti.

— spejjeż għall-introduzzjoni ta' standards ta' assikurazzjoni ta' kwalità, bħas-serje ISO 9000 jew 14000, sistemi bbażati fuq analiżi tar-riskju u punti kritiċi ta' kontroll (HACCP), sistemi ta' traċċabilità, sistemi li jiżguraw l-osservanza ta' normi ta' awtentiċità u ta' marketing jew sistemi ta' verifika ta' l-ambjent;

— spejjeż ta' taħriġ tal-persunal inkarigat biex japplikaw l-iskemi u s-sistemi msemmija fil-punt ta' qabel;

— ħlasijiet tal-miżati mitluba minn korpi akkreditati ta' ċertifika għaċ-ċertifika inizjali ta' l-assikurazzjoni tal-kwalità u sistemi simili;

— spejjeż ta' kontrolli obbligatorji adottati skond il-leġiżlazzjoni Komunitarja jew nazzjonali minn jew f'isem l-awtorità kompetenti, ħlief fejn il-leġiżlazzjoni tal-Komunità tistipula li l-impriżi għandhom iġarrbu dawn l-ispejjeż;

Għajnuna skond l-Art. 15 tar-Regolament (KE) Nru 1857/2006 immirata għall-promozzjoni ta' ftehimiet u sħubijiet kummerċjali.

Fir-rigward tas-servizzi ta' konsulenza mogħtija minn partijiet terzi, ħlasijiet għal servizzi li ma jikkostitwixxux attività kontinwa jew perjodika u l-anqas ma hi marbuta ma' l-ispiża operattiva tas-soltu ta' l-intrapriża, bħal servizzi ta' rutina ta' konsulenza dwar taxxa, servizzi legali regolari, jew reklamar.

Għajnuna skond l-Art. 15 tar-Regolament (KE) Nru 1857/2006 immirata għall-parteċipazzjoni f'inizjattivi ta' promozzjoni (parteċipazzjoni f'fieri u avvenimenti simili).

B'mod partikolari, fir-rigward ta' l-organizzazzjoni u l-parteċipazzjoni f'fora għall-iskambju ta' l-għarfien bejn l-impriżi, f'konkorsi, wirjiet u fieri: jingħata sostenn għall-impriżi ta' produzzjoni primarja relatat ma' l-ispejjeż li ġejjin:

— ħlas ta' parteċipazzjoni;

— spejjeż ta' vvjaġġar;

— spejjeż ta' pubblikazzjonijiet;

— il-kiri ta' l-istand;

— premijiet simboliċi li jingħataw fl-ambitu tal-kompetizzjonijiet sa valur massimu ta' EUR 250 kull premju għal kull rebbieħ

Tista tingħata għajnuna biex tkopri l-ispejjeż ta' pubblikazzjonijiet bħalma huma l-katalgi jew il-websajts, li fihom informazzjoni dwar produtturi minn reġjun speċifiku jew ta' prodott speċifiku, sakemm din l-informazzjoni tkun imparzjali jew tiġi ppreżentata imparzjalment, u sakemm il-produtturi kollha kkonċernati jingħataw opportunità ugwali li jkunu inklużi fil-pubblikazzjonijiet

Settur(i) kkonċernat(i): L-Agrikoltura u servizzi ta' attività relatati. Is-setturi kollha tal-produzzjoni li l-prodotti tagħhom jidħlu fid-definizzjoni skond l-Art. 2, il-punt 2 tar-Regolament (KE) Nru 1857/2006

Isem u l-indrizz ta' l-awtorità li tagħti l-għajnuna:

Regione Piemonte Direzione Agricoltura Corso Stati Uniti, 21 I-10129 Torino

Sit ta' l-Internet: L-indirizz dirett għat-test sħiħ ta' l-iskema huwa kif ġej:

http://www.regione.piemonte.it/governo/bollettino/abbonati/2007/39/suppo2/00000001.htm

Tagħrif ieħor:: It-tul ta' żmien ta' l-iskema ta' għajnuna huwa ppjanat sa tmiem is-sena 2013, jiġifieri sad-data ta' l-iskadenza tal-validità tal-Linji Gwida Komunitarji għall-għajnuna mill-Istat fis-settur agrikolu u forestali 2007 — 2013 “(ĠU C 319, 27.12.2006, p. 1)” u tar-Regolament (KE) Nru 1857/2006 ta' eżenzjoni. In-nefqa annwali ta' EUR 400 000 hija pprovduta fil-baġit multiannwali tar-Reġjun ta' Pjemonte approvat bil-L.R. 10 tat-23.4.2007 għas-snin 2007, 2008 u 2009. L-atti leġiżlattivi reġjonali li jsegwu ta' natura finanzjarja u ta' kontabilità għandhom, kull sena, jistabbilixxu l-allokazzjoni finanzjarja ta' l-iskema ta' għajnuna mill-2010 sa l-2013.

Numru XA: XA 390/07

Stat Membru: Franza

Reġjun: Département de l'Hérault

Titlu ta' l-iskema ta' għajnuna: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Bażi ġuridika:

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

Nefqa annwali ppjanata taħt l-iskema ta' għajnuna: EUR 70 000 li jiddependu fuq id-disponibbiltà baġitarja

Intensità massima ta' l-għajnuna: Bejn 15 % sa 40 % ta' l-ispiża totali eliġibbli li tiddependi fuq it-tagħmir u l-eżistenza jew nuqqas ta' finanzjament pubbliku ieħor, filwaqt li huwa mistenni li l-Kunsill tad-Dipartiment se jiżgura li r-rata ta' 40 % qatt ma tinqabeż meta jkun hemm sorsi differenti ta' għajnuna

Data ta' l-Implimentazzjoni: Wara li jkun hemm konferma tar-riċevuta mill-Kummissjoni

Tul ta' l-iskema ta' għajnuna: 2007-2013

Għan ta' l-għajnuna: Din l-iskema ta' għajnuna hija skond l-Artikolu 4 tar-Regolament (KE) Nru 1857/2006.

L-implimentazzjoni ta' dan il-programm għandha tippermetti li jintlaħaq l-għan tal-ħarsien ta' l-ambjent skond it-tifsira ta' l-Artikolu 4(3)(d) tar-Regolament imsemmi hawn fuq.

In-nefqa eliġibbli sejra tkopri x-xiri ta' tagħmir agrikolu ta' prestazzjoni għolja li għandu jippermetti restrizzjoni fuq l-użu ta' fertilizzanti kimiċi partikolarment niġġiesa u tnaqqis fl-addittivi tal-ħamrija, u b'hekk jikkontribwixxi għall-iżvilupp ta' prassi kulturali ekoloġika. Pereżempju, il-kontroll ta' ħaxix ħażin b'makkinarju flok b'kimika jnaqqas l-użu ta' erbiċidi u b'hekk inaqqas il-preżenza ta' kimiċi fil-ħamrija, u fl-ilma tal-wiċċ u ta' taħt l-art.

Bl-istesss mod, l-għajnuna se tikkontribwixxi wkoll għat-tnaqqis fl-ispejjeż ta' azjendi indiividwali skond l-Artikolu 4(3)(a) ta-Regolament (KE) Nru 1857/2006 billi hija riservata għall-CUMAs. L-investiment fil-CUMA verament jippermetti li jingħaqdu l-bżonnijiet kollha; B'hekk il-bdiewa jagħmlu użu ottimu u razzjonalizzat ta' l-investimenti tagħhom fuq skala ta' bosta azjendi. Ix-xiri tat-tagħmir mill-CUMAs jevita investiment żejjed minn individwi. Dan jistimula l-kompetittività ta' l-azjendi, ceteris paribus.

Il-lista ta' tagħmir agrikolu eliġibbli hija mehmuza ma' din il-formola ta' eżenzjoni

Settur(i) konċernat(i): L-għajnuna hija miftuħa għall-CUMAs kollha, irrispettivament mis-settur ta' l-attività tagħhom, sakemm jikkonformaw mad-definizzjoni ta' SME skond it-tifsira tar-regoli Komunitarji

Isem u indirizz ta' l-awtorità li tagħti l-għajnuna:

Conseil général de l'Hérault Hôtel du département 1000, rue d'Alco F-34087 Montpellier cedex 4

Websajt: www.cg34.fr

titlu: Économie/agriculture/production/appui au développement/en savoir plus: aide à l'investissement en CUMA.

Lista ta' tagħmir agrikolu eliġibbli għal għanijiet ambjentali:

(1) Agħmir biex tinħadem il-ħamrija, b'mod partikolari:

Magni li jqattgħu l-pjanti

Sprejers

Magni tad-dawran għat-tqattigħ

Dekompatturi

Mowers tad-dawran

Mħaret għal ħamrija ta' taħt

Xtiebi

L-użu ta' dan it-tagħmir inaqqas il-kontroll tal-ħaxix ħażin bil-kimika, iqalleb il-ħamrija u jwassal għal trasformazzjoni aħjar tal-materja organika billi jtejjeb l-istruttura tal-ħamrija. In-nefqa għax-xiri ta' dan it-tagħmir agrikolu għalhekk għandha tikkontribwixxi għall-għanijiet biex jittejjeb l-ambjent naturali skond l-Artikolu 4(3)(d) tar-Regolament (KE) Nru 1857/2006.

(2) Tagħmir tal-bijokarburanti, partikolarment:

Tankijiet ta' tferrigħ

Silos għaż-żamma temporanja

Magni għall-ippakkjar

Silos għall-ħżin

Pompi

Magni għall-gradazzjoni

Tankijiet għall-ħżin

Apparat ta' pressa

Preses taż-żejt

Tubi spirali

Magni għat-tnixxif

Filtri

Dan it-tagħmir jippermetti l-produzzjoni ta' bijokarburanti miż-żerriegħa tal-kolza jew mill-ġirasol. Ikun iffinanzjat jekk ikun intenzjonat għall-użu tal-produzzjoni ta' bijokarburanti biss.

(3) Tagħmir marbut ma' l-użu ta' materja organika, b'mod partikolari:

Tankijiet għat-tferrix

Magni għat-tferrix ta' demel

Magni għat-tferrix ta' kompost

Pakketti ta' l-ikkompostjar

Magni għat-tferrix ta' materja organika

Magni li jqattgħu l-ħaxix

L-użu ta' materja organika jevita l-użu ta' fertilizzanti kimiċi. Barra minn hekk, il-materja organika ittejjeb l-istruttura tal-ħamrija u żżidilha l-kapaċità li żżomm n-nutrienti. Din il-miżura għalhekk tikkonforma ma' l-għan tal-ħarsien ta' l-ambjent li jinstab fl-Artikolu (4)(3)(d) tar-Regolament Nru 1857/2006.

(4) Tagħmir għal żabra ekoloġika, notevolment:

Mdieri

Magni għat-tindif

Magni għat-tqattigħ bi xkupilji

Magni għall-irbit

Toppers

Magni għall-użu qabel iż-żabra

Magni li jaqtgħu l-weraq

Creepers

Dan il-makkinarju jintuża essenzjalment biex jintrabtu d-dwieli u fil-manutenzjoni ta' qtajja' ta' raba bil-vinji.

B'xeblik aktar tajjeb jitnaqqas l-użu ta' prodotti fitosanitarji, billi l-wiċċ tal-werqa jkun iżgħar u aktar f'saħħtu.

(5) Tagħmir li jnaqqas it-tniġġis minn prodotti fitosanitarji, b'mod partikolari:

Tagħmir għall-ħasil ta' magni tal-ħsad

Totalizzaturi li jistgħu jiġu pprogrammati

Tagħmir ta' lokalizzar bi preċiżjoni It-trattament bil-: GPS

Apparat biex jitlaħalħu t-tankijiet

Tagħmir li jgħin fit-teħid ta' deċiżjonijiet

Tagħmir għall-ġestjoni tat-tnixxija

Panelli għall-irkupru ta' taħlit ta' bexx

Dan l-apparat inaqqas l-użu ta' kimiki u jżid l-effikaċja tat-trattamenti.

Numru XA: XA 391/07

Stat Membru: Spanja

Reġjun: Región de Murcia

Titlu ta' l-iskema ta' għajnuna jew isem il-kumpanija li tirċievi l-għajnuna individwali: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Il-bażi ġuridika: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

Nefqa annwali ppjanata skond l-iskema jew ammont globali ta' l-għajnuna individwali mogħtija lill-kumpanija: In-nefqa annwali ppjanata hija ta' EUR 2 000 000, b'total ta' EUR 12 000 000 għall-perjodu ta' sitt snin

Intensità massima ta' l-għajnuna: Skond l-Artikolu 4 ta' l-abbozz ta' l-Orden, l-għajnuna ma tistax taqbeż il-EUR 275 000 għal kull sena u Kunsill għall-prodotti koperti fir-Regolament 2092/1991, jew il-EUR 160 000 għall-prodotti koperti fir-Regolamenti 510/2006 u 1493/1999.

Madankollu, skond l-Artikolu 3, l-ammont massimu ta' l-għajnuna jiddependi min-nefqa eliġibbli kkonċernata. Għalhekk:

Għall-għajnuna li tkopri l-attivitajiet tal-Kunsilli (l-Artikolu 3(A)), jista' jiġi sussidjat sa 70 % tan-nefqa totali għall-informazzjoni u l-promozzjoni, fil-qafas tal-programmi relatati mal-kwalità ta' l-ikel (b'massimu ta' EUR 90 000) (punt 1.1) u sa 70 % ukoll għall-għajnuna għar-riċerka tas-suq (b'massimu ta' EUR 20 000 fis-sena) (punt 1.3). Għar-reklamar ġeneriku, huwa permess li tingħata għajnuna sa 50 %, b'massimu ta' EUR 20 000 (punt 1.2).

Għall-ispejjeż tal-miżuri ta' kontroll obligatorji, tista' tingħata għajnuna ta' 100 % jew 60 %, skond jekk dawn jitwettqu mill-Kunsilli għal prodotti koperti fir-Regolament (KE) Nru2092/1991 jew jitwettqu mill-Kunsilli koperti fir-Regolamenti (KE) Nru 510/2006 u 1493/1999 (b'massimu ta' EUR 60 000 fis-sena fil-każ ta' dawn l-aħħar żewġ Regolamenti) (l-Artikolu 3(a)(2)).

Fil-każ tat-twaqqif tal-Kunsilli (l-Artikolu 3.B), tista' tingħata għajnuna ta' massimu ta' 100 % b'massimu ta' EUR 60 000 fis-sena għall-ewwel ħames snin (u massimu ta' EUR 300 000 għall-perjodu ta' ħames snin) (punt 1); għajnuna għall-informazzjoni, il-promozzjoni u r-reklamar tonqos bil-mod għal perjodu inizjali ta' ħames snin mit-twaqqif tal-Kunsill Regolatorju, u l-limiti huma bħal ta' hawn fuq, kemm għar-reklamar ġeneriku kif ukoll għar-riċerka, jiġifieri EUR 20 000 fis-sena (punt 2). Fil-każ ta' l-ispejjeż tal-miżuri ta' kontroll obbligatorji, l-għajnuna tonqos bil-mod ukoll, minn 100 % għal 60 %, fl-ewwel ħames snin wara t-twaqqif tal-Kunsill Regolatorju u jkunu soġġetti għall-istess ammont massimu ta' EUR 60 000 fis-sena (punt 3)

Data ta' l-implimentazzjoni: Jannar 2008

Tul ta' l-iskema jew għoti ta' l-għajnuna individwali: Sa Diċembru 2013

L-għan ta' l-għajnuna: L-għajnuna provduta fl-abbozz ta' l-Orden tingħata skond l-attivitajiet tal-Kunsill Regolatorji għad-Denominazzjonijiet ta' l-Oriġini u l-Indikazzjonijiet Ġeografiċi u tal-Kunsill ta' l-Agrikoltura Organika ta' Murcia (Consejo de Agricultura Ecológica de la Región de Murcia) li huma relatati mal-kontroll u l-promozzjoni tal-kwalità tal-prodotti li jittrattaw u għall-ħlas ta' l-ispejjeż tat-twaqqif ta' korpi ġodda.

Is-sussidji provduti fl-abbozz ta' l-Orden f'dak li għandu x'jaqsam ma' l-attivitajiet tal-Kunsilli huma konformi ma' l-Artikolu 15(2)(c) u (d) f'(i), (iii), (iv) u (e) tar-Regolament 1857/2006 u l-Artikolu 3.A.1 u B.2 ta' l-abbozz ta' l-Orden; u l-Artikolu 14(a) u (e) tar-Regolament huma konformi ma' l-Artikolu 3.A.2 u B.3 ta' l-abbozz ta' l-Orden.

Hemm dispożizzjoni għall-għajnuna għat-twaqqif tal-Kunsilli, fil-miżuri inklużi fl-Artikolu 9 tar-Regolament li jinkludu n-nefqa eliġibbli msemmija fit-3 sezzjoni li huma inklużi fl-Artikolu 3.B.1 fl-abbozz ta' l-Orden

Is-settur(i) konċernat(i): Il-produzzjoni agrikola, inklużi l-prodotti mill-annimali u dawk tal-ħxejjex

Isem u indirizz ta' l-awtorità li tagħti l-għajnuna:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Indirizz elettroniku: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Tagħrif ieħor: L-għajnuna ma titħallasx direttament lill-produtturi iżda permezz ta' Kunsilli Regolatorji għad-Denominazzjonijiet ta' l-Oriġini u l-Indikazzjonijiet Ġeografiċi u l-Kunsill ta' l-Agrikoltura Organika ta' Murcia għall-prodotti koperti fir-Regolament tal-Kunsill Nru 510/2006 ta' l-20 ta' Marzu 2006 dwar il-protezzjoni ta' l-indikazzjonijiet ġeografiċi u d-denominazzjonijiet ta' l-oriġini għall-prodotti agrikoli u ta' l-ikel (traduzzjoni mhux uffiċjali), ir-Regolament (KE) Nru1493/1999 tas-17 ta' Mejju 1999 dwar l-organizzazzjoni komuni tas-suq ta' l-inbid u r-Regolament tal-Kunsill (KE) Nru 2092/1991 ta' l-24 ta' Ġunju 1991 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikolli u fl-oġġetti ta' l-ikel.